Rikunarita-ORG/Wikinium huggingface dataset:
# యెనిసెయి నది

| యెనిసెయి |
| --- |
| కిజిలు దగ్గర బీ-ఖెమూ (పెద్ద యెనిసెయి) కా-ఖెమూ (చిన్న యెనిసెయి) |
| యెనిసెయి బేసిన్, బైకాల్ సరస్సుతో సహా |
| పేరు వ్యుత్పత్తి | ప్రాచీన కిర్గిజి Эне-Сай (“తల్లి నది”) లేకపోతే ఎవెంకీ Ионэсси ('“పెద్ద నీళ్ళు”) నుండి |
| స్థనిక పేరు | Енисей Error {{native name checker}}: parameter value is malformed (help) |
| స్థానం |
| దేశం | మంగోలియా, రష్యా |
| ప్రాంతం | తువా, క్రాస్నొయార్స్క్ క్రాయ్, ఖకాసియా, ఇర్కుట్స్క్ ఓబ్లాస్ట్‌, బుర్యాటియా, జబేకాల్స్కీ క్రాయ్ |
| నగరాలు | కైజిల్, షాగినార్, సయనోగోర్స్కీ, అబకాన్, దివ్‌నొగోర్స్కీ, క్రాస్నొయార్స్క్, యెనిసెయిస్కీ, లెసోసిబిర్స్క్, ఇగార్కా, దుడింకా |
| భౌతిక లక్షణాలు |
|  |
| మూలం | Mungaragiyn-Gol |
|  • స్థానం | ridge Dod-Taygasyn-Noroo, Mongolia |
|  • అక్షాంశరేఖాంశాలు | ﻿ / ﻿ |
|  • ఎత్తు | 3,351 m (10,994 ft) |
|  |
|  |
| 2nd source | The most distant source: Yenisey-Angara-Selenga-Ider system |
|  • స్థానం | ఖంగాయ్ పర్వతాలు |
|  • అక్షాంశరేఖాంశాలు | ﻿ / ﻿ |
|  • ఎత్తు | 2,850 m (9,350 ft) |
|  |
| సముద్రాన్ని చేరే ప్రదేశం | యెనిసెయి సింధుశాఖ |
|  • స్థానం | ఆర్క్‌టిక్ సముద్రం, రష్యా |
| పొడవు | 3,487 km (2,167 mi) |
| పరీవాహక ప్రాంతం | 2,580,000 km2 (1,000,000 sq mi) |
|  |
| ప్రవాహం |   |
|  • స్థానం | Igarka |
|  • సగటు | 18,050 m3/s (637,000 cu ft/s) |
|  • కనిష్టం | 3,120 m3/s (110,000 cu ft/s) |
|  • గరిష్టం | 112,000 m3/s (4,000,000 cu ft/s) |
|  |
| పరీవాహక ప్రాంత లక్షణాలు |
| ఉపనదులు |   |
|  • కుడి | అంగారా, పోడ్కెమెన్నయా తుంగూస్కా, నీజ్నాయా తుంగుస్కా |

**యెనిసెయి నది** (**Енисе́й** - **యిన్యిస్యేయ్**) సైబీరియాలో ఉన్న ఒక నది. సైబీరియాలో ప్రవహించే మూడు గొప్ప నదుల్లో ఇది మధ్యది. మిగతా రెండూ ఓబ్, లెనా నదులు. ఇది ఆర్క్‌టిక్ మహాసముద్రం లోకి ప్రవహించే గొప్ప నది వ్యవస్థకు చెందినది. ఎనిసెయి ప్రపంచంలోని ఐదవ అతి పెద్ద నది. ఇది మిసిసిపీ నది కన్నా కొంచెం చిన్నదిగా ఉంటుంది, కానీ ప్రవాహంలో 1.5 రెట్లు ఉంటుంది.

గ్రేట్ యెనిసెయి, లిటిల్ యెనిసెయి నదులు కైజిల్ వద్ద సంగమించి యెనిసెయి నదిగా మారతాయి. అక్కడి నుండి ఈ నది 3,487 కి.మీ. ప్రవహించి కారా సముద్రంలో కలుస్తుంది..దీని ఉపనది సెలెంగా పుట్టిన దగ్గరి నుండి చూస్తే యెనిసెయి పొడవు 5,075 కి.మీ. దీని పరీవాహక ప్రాంతం 25,80,000 చ.కి.మీ. యెనిసెయి రష్యా అనుబంధ రాజ్యాలైన తువా, ఖకాసియా, క్రాస్నొయార్స్క్ క్రాయ్ ల గుండా ప్రవహిస్తుంది. క్రాస్నొయార్స్క్ నగరం యెనిసెయి నది ఒడ్డున ఉంది.

## మూలాలు
# డిస్క్ ఆపరేటింగ్ సిస్టమ్

కమాండ్ లైన్ ఇంటర్ఫేస్, డైరెక్టరీ నిర్మాణం, వెర్షన్ సమాచారాన్ని చూపిస్తున్న FreeDOS స్క్రీన్‌షాట్.
**డిస్క్ ఆపరేటింగ్ సిస్టమ్** లేదా **డాస్** అనేది అనేక కంప్యూటర్ ఆపరేటింగ్ వ్యవస్థలలో కమాండ్ లైన్ ఉపయోగించటం ద్వారా నిర్వహించబడేది. MS-DOS 1981, 1995 మధ్య IBM PC కంపాటబుల్ మార్కెట్‌పై ఆధిపత్యం చెలాయించింది, లేదా పాక్షికంగా MS-DOS ఆధారిత మైక్రోసాఫ్ట్ విండోస్ (95, 98, మిలీనియం ఎడిషన్) సహా సుమారు 2000 వరకు ఆధిపత్యం చెలాయించింది. "DOS" అనేది MS-DOS, PC DOS, DR-DOS, FreeDOS, ROM-DOS, PTS-DOS సహా అనేక చాలా సారూప్య కమాండ్-లైన్ వ్యవస్థ యొక్క కుటుంబం వివరించడానికి ఉపయోగించబడుతుంది.

DOS- ఆధారిత మైక్రోసాఫ్ట్ విండోస్ 95, 98, మిలీనియం ఎడిషన్, కొంతవరకు, DOS శకం 2000 నాటిది. సంబంధిత ఆపరేటింగ్ సిస్టమ్స్‌లో MS-DOS, PC DOS, DR-DOS, FreeDOS, PTS-DOS, ROM-DOS, JM-OS, అనేక ఇతర ఆపరేటింగ్ సిస్టమ్‌లు ఉన్నాయి. వాడుకలో సాధారణం అయినప్పటికీ, ఈ ఆపరేటింగ్ సిస్టమ్‌లు ఏవీ కేవలం DOS కాదు. 1960 లలో సంబంధం లేని ఐబిఎం మెయిన్ఫ్రేమ్ ఆపరేటింగ్ సిస్టమ్‌కు ఈ పేరు పెట్టబడింది. చాలా సంబంధం లేని x86- సంబంధిత మైక్రోకంప్యూటర్ డిస్క్ ఆపరేటింగ్ సిస్టమ్స్ వారి పేరు మీద DOS ను కలిగి ఉన్నాయి. వాటిని ఉపయోగించే కంప్యూటర్లను చర్చిస్తున్నప్పుడు వీటిని కేవలం DOS అని పిలుస్తారు. (అమిగాడోస్, AMSDOS, ANDOS, ఆపిల్ డాస్, అటారీ డాస్, కమోడోర్ డాస్, సిఎస్ఐ-డాస్, ప్రోడోస్, టిఆర్ఎస్-డాస్ వంటివి). ఈ ఆపరేటింగ్ సిస్టమ్‌లలో ఒకదానిని నడుపుతున్న సాఫ్ట్‌వేర్ ఇతర ఆపరేటింగ్ సిస్టమ్‌లలో పనిచేయకపోవచ్చు.

## మూలాలు
# ఎత్తు

పొడవు (length), వెడల్పు (width), ఎత్తు (height) కొలతలు చూపిస్తున్న ఒక ఘనము
**ఎత్తు** నిలువు అనునది నిలువుగా కొలిచే దూరం. కానీ వాడుకలో రెండు అర్థాలున్నాయి. ఒకవస్తువు ఎంత ఎత్తు (పొడవు) కలదు అనీ లేదా భూమి నుండి ఎంత ఎత్తున కలదు అనే అర్థాలు ఉంటాయి. ఉదాహరణలుగా ఒక భవనం ఎత్తు 50 మీటర్లు అనగా భూమి నుండి నిలువుగా పై భాగానికి దూరం 50 మీటర్లు అని అర్థము. ఒక విమానం 10, 000 మీటర్ల ఎత్తున ఎగురుచున్నది అనగా ఆ విమానం సముద్ర మట్టం నుండి 10, 000 మీటర్ల దూరంలో కలదని అర్థము. ఎత్తును సాధారణంగా ఉన్నతి, ఉన్నతాంశం అనే దాలను కూడా వాడవచ్చు. ఇది భూమిపై నుండి నిలువుగా "y" అక్షంలో ఒక బిందువు నుండి పై బిందువు వరకు గల దూరం.

## వ్యుత్పత్తి

ఆంగ్లంలో ఎత్తు (high) అనునది పురాతన ఆంగ్లభాషలో hēah నుండి ఉధ్బవించింది. ఎత్తు (hight) అనే నామవాచక పదం highth అని కూడా పురాతన ఆంగ్ల పదం híehþం, తర్వాత héahþu నుండి ఉద్భవించింది.

## గణితంలో

అంతరాళంలో ప్రాథమిక నమూనాల ప్రకారం త్రిమితీయ వస్తువులలో మూడవ కొలతగా ఎత్తును తీసుకుంటారు. ఇతర కొలతలు పొడవు, వెడల్పు. పొడవు వెడల్పు లతో కూడిన తలానికి ఉన్నతిగా ఎత్తును తీసుకుంటారు.

కొన్ని సందర్భాలలో అమూర్త భావనలుగా ఎత్తు అనే పదాన్ని ఉపయోగిస్తాము. అవి:

1. త్రిభుజం ఎత్తు: అనగా త్రిభుజ భూమి నుండి ఎదుటి శీర్షం వరకు గల కొలత;
2. వృత్త ఖండం యొక్క ఎత్తు: అనగా చాపం మధ్య బిందువు నుండి జ్యా యొక్క మధ్య బిందువుకు మధ్య గల దూరం.
3. బీజగణితంలో ఎత్తు ప్రమేయం: అనగా బీజగణిత సంఖ్య నుండి బహుపది కనిష్ఠ కొలత.

## భూగర్భ శాస్త్రంలో

నిర్దేశ చట్రంలో ఎత్తు అనునది భౌతిక ప్రపంచంలో శూన్య తలం (సముద్ర మట్టం) నుండి గల ఉన్నతి లేదా ఉచ్ఛాస్థానం వరకు గల కొలత. భూభాగం సముద్ర మట్టం నుండి ఎంత ఎత్తున కలదో తెలిపే కొలత.

## మనిషి ఎత్తు

మనిషి ఎత్తు (Human height) ఆంథ్రపాలజీలో ఉపయోగించే ఒక కొలత. మానవ సమూహాల సగటు ఎత్తు వారి ఆరోగ్య పరిస్థితిని తెలియజేస్తుంది.. అదేవిధంగా ఒకే జనాభాలోని ఎత్తులోని భేదాలు జన్యు సంబంధమైనవి. భారతదేశపు సగటు మనిషి ఎత్తు 5.4 అడుగులు. ఐక్య రాజ్య సమితి ప్రకారం, అభివృద్ధి చెందుతున్న దేశాలలో పోషకాహార ప్రమాణాల్ని నిర్దేశించడానికి వారి ఎత్తును ప్రమాణంగా తీసుకుంటుంది.

## వనరులు

* ఆంగ్ల వికీపీడియాలో వ్యాసం

## సూచికలు

## మూలాలు
# నావిగేషన్

1728 సైక్లోపీడియా నుండి భౌగోళిక, హైడ్రోగ్రఫీ, నావిగేషన్ పట్టిక
**నావిగేషన్** అంటే ఎవరైనా ఎక్కడ ఉన్నారో, మరొక ప్రదేశానికి ఎలా వెళ్ళాలో తెలుసుకోవడానికి ఉపయోగించే పద్ధతులు. హద్దురాళ్ళు కనిపించేటప్పుడు
వెళ్ళవలసిన చోటు తెలుసుకోవడం చాలా సులభం కనుక, ఈ పదం తరచుగా వెళ్ళవలసిన చోటు తెలుసుకోవడానికి సులభంకాని ఓడలు లేదా విమానాల వాడక పద్ధతులకు పరిమితం చేయబడింది. నావిగేషన్ అనే పదం 15 వ శతాబ్దంలో "ఓడ" అని అర్ధమునిచ్చే లాటిన్ పదం నావిస్ నుండి, ఇతర ఇండో-యూరోపియన్ భాషల నుండి కనుగొనబడింది. నావిగేషన్ అక్షరాలా "నౌకాయాన ప్రావీణ్యం యొక్క కళ", కానీ 'ఒకరి మార్గాన్ని కనుగొనటానికి' కూడా ఉపయోగించబడుతుంది. గ్లోబల్ పొజిషనింగ్ సిస్టమ్‌ (GPS) దీనికి ప్రధాన సాధనం.

## అంతరిక్షయానంలో నావిగేషన్

ఆధునిక కాలంలో అంతరిక్షయానంలో నావిగేషన్ కొరకు కానోపస్ నక్షత్రాన్ని ఉపయోగిస్తున్నారు. అనుకూలమైన కోణీయదూరం, ఉజ్వలమైన కాంతి కలిగి ఉండటం వలన ఈ నక్షత్రం స్పేస్ నావిగేషన్ కు బాగా ప్రసిద్ధి పొందింది.
# స్థానం

**స్థానం** లేదా **స్థలం (ప్రదేశం)** మొదలైనవి ఒక నిర్ధిష్టమైన గుర్తించదగినది. వీని ఆధారంగా చాలా విషయాలు తెలుస్తాయి. స్థానికులు అనగా ఒక ప్రాంతానికి చెందినవారు. ఒక ఊరిలో చాలాకాలంగా నివసించేవారు ఆ ఊరికి స్థానికులుగా భావిస్తారు. వారు నివసించే ప్రాంతానికి చెందిన సంస్థలను స్థానిక సంస్థలుగా పరిగణిస్తారు.

## భాషా విశేషాలు

తెలుగు భాషలో స్థానమునకు వివిధ ప్రయోగాలున్నాయి. స్థానముపని నామవాచకంగా. A place, situation, spot, site, ground, space, a home, abode, position, post, dignity, స్థలము, ప్రదేశము, పదము, ఉనికిపట్టు అని అర్ధాలున్నాయి. త్రిస్థానములు three shrines; these are ద్రాక్షారామము, భీమేశ్వరము, శ్రీశైలము. "ధరణీశ యెల్ల తీర్థంబులు చూచుచు వెలసిన త్రిస్థానములకు నేగి." ఆయన నాకు పితృస్థానమున నున్నాడు he is in the place of my father. ఏకస్థానము the unit's place, any number under ten. దశస్థానము the ten's place. శతస్థానము the hundred's place. స్థానికము adj. Local, belonging to a place. స్థల సంబంధమైన. స్థానికుడు n. A warden, a beadle. గుడిమణియగాడు, గుడిపారు పత్తెకాడు. స్థానికులు the servants in a temple. గుడి పరిజనము. "స్థానిక వ్యూహంబు వెంటరా నవ్వైకుంఠు సేవించి.", "తనదు ప్రాతందలమున్ స్థానికుడొసంగి పనుప." స్థానీయము n. అనగా A city, a town, పట్టణం.

స్థలము, స్థళము లేదా స్థలి n. అనగా A place, spot, locality, region, district, స్థానము, ప్రదేశము, పట్టు. Room, space. ఉదా: పరస్థలము a foreign or strange place. పరస్థలపువాడు a person from another place. స్థల పురాణము n. A legend associated with a particular place, పుణ్యక్షేత్ర మాహాత్మ్యము. స్థల మాహాత్మ్యము n. The influence of a place. క్షేత్రప్రభావము.

## శాస్త్ర విశేషాలు

* స్థానభ్రంశం (Displacement) శుద్ధ గతిక శాస్త్రం ఒక స్పష్టమైన విషయం.
* **ప్రస్థానం** అంటే చలనం, గమనం లేదా ప్రయాణం.
* క్రీడారంగంలో, పోటీ పరీక్షలలో వ్యక్తులు గెలిచిన ఆటలు, పొందిన మార్కులు ఆధారంగా వారి స్థానాన్ని (Position or Rank) నిర్ధారిస్తారు.
* భౌతిక శాస్త్రంలో ఒక ఉష్ణోగ్రత వద్ద పదార్ధాల స్థితిలో మార్పువచ్చిన నిర్ధిష్ట స్థానాన్ని ఆ పదార్థం యొక్క ముఖ్యమైన లక్షణంగా గుర్తిస్తారు. ద్రవ, ఘన పదార్ధాల మాధ్యమాన్ని ద్రవీభవన స్థానం లేదా ఘనీభవన స్థానం సూచిస్తే, ద్రవ, వాయు పదార్ధాల మాధ్యమాన్ని బాష్పీభవన స్థానం తెలియజేస్తుంది.
* జీవ శాస్త్రంలో ఒకే ప్రదేశానికి అతుక్కొని జీవించే జీవులను స్థానబద్ధ జీవులు అంటారు.

## మూలాలు
# రేఖాగణితం

తలం
**రేఖాగణితం** (ఫ్రెంచ్, జర్మన్:Geometrie, ఆంగ్లం:Geometry) (గ్రీకు γεωμετρία geo=భూమి metria=కొలత ) గణిత శాస్త్రములో ఒక విభాగం. ఇది ఒక వస్తువు యొక్క స్థానం గురించి, ఆకారం గురించి, పరిమాణం గురించిన ప్రశ్నలకు సంబంధించినది. ఇది ఒక పురాతనమైన శాస్త్రవిభాగం. ముందుగా పొడవు, వెడల్పు, వైశాల్యం, ఘనపరిమాణం మొదలగు వాటిని కనుగొనడం లాంటి ప్రయోగ పూర్వక జ్ఞానాన్ని గురించి వివరించిన ఈ శాస్త్రం, యూక్లిడ్ రాకతో సైద్ధాంతిక రూపాన్ని సంతరించుకుంది. ఆయన రూపొందించిన యూక్లిడియన్ జ్యామితి కొన్ని శతాబ్దాల నుంచీ ప్రమాణంగా నిలిచింది. ఖగోళ శాస్త్రానికి సంబంధించిన సమస్యలైన విశ్వాంతరాళంలో గ్రహాల, నక్షత్రాల స్థానాలు మొదలైనవి అనేక జ్యామితీయ సమస్యలకు ఆధారభూతంగా నిలిచాయి.

## నిరూపక రేఖా గణితం

వైశ్లేషిక రేఖాగణితం లేదా నిరూపక రేఖాగణితంని ఫ్రెంచ్ గణిత శాస్త్రవేత్త అయిన రెనెడెకార్టె (1596-1650) కనుక్కున్నాడు. ప్రత్యేక క్రమంలో అమర్చిన మూలకాల జత (a, b) ను ఒక క్రమయుగ్మం అంటారు. క్రమయుగ్మం (a, b) లో a ని ప్రథమ నిరూపకమనీ, b ని ద్వితీయ నిరూపకం అంటారు. ఒక తలంలోని ప్రతి బిందువును ఒక క్రమయుగ్మంతోనూ, విపర్యయంగా ఒక క్రమయుగ్మాన్ని ఒక బిందువుతోనూ సూచిస్తారు. ఒక తలాన్ని రెండు లంబరేఖలతో నాలుగు పాదాలుగా విభజించి అందులో బిందువులను వాస్తవ సంఖ్యా క్రమ యుగ్మాలతో సూచిస్తారు.

## ఇవి కూడా చూడండి

* నికోలస్ ఐ బెర్నౌలీ
* వక్రరేఖ
# నీటి గడియారం

A display of two outflow water clocks from the Ancient Agora Museum in Athens. The top is an original from the late 5th century BC. The bottom is a reconstruction of a clay original.
**నీటి గడియారం** అనగా ఎత్తునున్న ఒక పాత్ర నుండి దిగువనున్న మరొక పాత్రకు ద్రవ ప్రవాహ క్రమబద్ధీకరణ ద్వారా నీటిని పంపుతూ పాత్రలలో నీటి హెచ్చుతగ్గుల కొలతలను బట్టి సమయాన్ని తెలుసుకునే ఒక రకపు గడియారం. నీటి గడియారాలు సమయాన్ని తెలుసుకొనుటకు ఉన్న సూర్యగడియారాలతో పాటున్న పురాతన సమయ కొలత సాధనాలు. ఇది ఎప్పుడు, ఎక్కడ, ఎవరు కనిపెట్టారో తెలియని అప్పటివారి నుంచి అందుకున్న గొప్ప ప్రాచీనమైనది. గిన్నె ఆకారపు అవుట్‌ఫ్లో నీటి గడియారం యొక్క సాధారణ రూపం, ఇటువంటి నీటి గడియారాలు 16 వ శతాబ్దం BC దరిదాపుల్లో బాబిలోన్, ఈజిప్ట్ లో ఉండేవని అంటారు. భారతదేశం, చైనా సహా ప్రపంచంలోని ఇతర ప్రాంతాలు నీటి గడియారాల యొక్క పూర్వ ఆధారాలను కలిగి ఉన్నాయి, అయితే ఫలానా కాలంలో మొట్టమొదట వాడబడినవి అని నిర్దిష్టంగా చెప్పలేక పోతున్నవి. అయితే కొంతమంది రచయితలు చైనాలో కనిపించిన నీటి గడియారాలు క్రీ.పూ 4000 కాలానికి చెందినవని వాదిస్తారు.
# ఉబర్

ఉబర్ టెక్నాలజీస్|  |
| Headquarters in Mission Bay, San Francisco |
| Formerly | Ubercab (2009–2011) |
| Company type | పబ్లిక్ కంపెనీ |
| Traded as | * NYSE: UBER
* S&P 500 component
 |
| ISIN | US90353T1007  |
| Industry | * Transportation
* Mobility as a service
 |
| Founded | మార్చి 2009 (2009-03) |
| Founders | * గ్యారెట్ క్యాంప్
* ట్రావిస్ క్యాలనిక్
 |
| Headquarters |  శాన్ ఫ్రాన్సిస్కో, అమెరికా |
| Area served | 70 దేశాలలో సుమారు 10వేలకు పైగా నగరాల్లో |
| Key people | * రొనాల్డ్ సుగర్ (ఛైర్మన్)
* దారా కోస్రోషాహి (సియిఓ)
 |
| Services | * ట్యాక్సీ
* ఫుడ్ డెలివరీ
* ప్యాకేజీ డెలివరీ
* సరుకు రవాణా
 |
| Revenue |  US$31.88 billion (2022) |
| Operating income |  −US$1.83 billion (2022) |
| Net income |  −US$9.14 billion (2022) |
| Total assets |  US$32.11 billion (2022) |
| Total equity |  US$7.34 billion (2022) |
| Number of employees | 32,800 (2023) |
| Subsidiaries | * కార్ నెక్స్ట్ డోర్
* కారీమ్ (2020-2023)
* కార్నర్ షాప్
* డ్రిజ్లీ
* పోస్ట్‌మేట్స్
* ఉబర్ ఈట్స్
 |
| Website | www.uber.com  |
| **Footnotes / references** |

**ఉబర్ టెక్నాలజీస్** ప్రయాణ సేవలు, ఫుడ్ డెలివరీ, సరుకు రవాణా లాంటి రంగాల్లో పనిచేసే బహుళజాతి సంస్థ. దీని ప్రధాన కార్యాలయం అమెరికాలోని శాన్ ఫ్రాన్సిస్కోలో ఉంది. ఇది 70 దేశాలలో సుమారు 10వేలకు పైగా నగరాల్లో వ్యాపారం చేస్తుంది. దారా ఖోస్రోవ్షాహి ఆగస్టు 2017లో ఉబర్ యొక్క కొత్త సిఇఒగా నియమితుడయ్యాడు.

## చరిత్ర

2009 లో స్టంబుల్ అపాన్ సృష్టికర్తలలో ఒకడైన గ్యారెట్ క్యాంప్ సులభంగా, తక్కువధరకే లభించే ప్రయాణ సౌకర్యం కోసం ఒక ఆలోచన చేశాడు. క్యాంప్, అతని స్నేహితుడూ ట్రావిస్ క్యాలనిక్ ఇద్దరు కలిసి కొత్త సంవత్సరం వేడుకల్లో భాగంగా 800 డాలర్లు పెట్టి ప్రైవేటు వాహనం మాట్లాడుకోవలసి వచ్చింది. మరోసారి క్యాంప్ ప్యారిస్ లో మంచు పడుతున్న ఒక రాత్రి క్యాబ్ ను పట్టుకోవడం కష్టమైంది. ఇందుకోసం ఒక నమూనా మొబైల్ అప్లికేషన్ను క్యాంప్, అతని స్నేహితులు ఆస్కార్ సాలజార్, కోన్రాడ్ వెలన్ కలిసి క్యాలనిక్ ని ఒక సలహాదారుగా పెట్టుకుని తయారు చేశారు.

ఫిబ్రవరి 2010 నాటికి ర్యాన్ గ్రేవ్స్ ఉబర్ సంస్థ తొలి ఉద్యోగి అయ్యాడు. మే 2010 నాటికి గ్రేవ్స్ సియివో అయ్యాడు. డిసెంబరు 2010 కి క్యాలనిక్ సియివో అయ్యి గ్రేవ్స్ కి ఛీఫ్ ఆపరేటింగ్ ఆఫీసర్ బాధ్యత అప్పజెప్పాడు.

## ఇవి కూడా చూడండి

* ఓలా క్యాబ్స్

## మూలాలు
# స్వింగ్ (రాజకీయాలు)

**ఎలక్టోరల్ స్వింగ్ విశ్లేషణ** (లేదా **స్వింగ్**) ఓటరు మద్దతులో మార్పు పరిధిని చూపుతుంది. సాధారణంగా ఒక ఎన్నికల నుండి మరొక ఎన్నికలకు, సానుకూల లేదా ప్రతికూల శాతంగా వ్యక్తీకరించబడింది.బహుళ-పార్టీ స్వింగ్ అనేది అభ్యర్థులు లేదా పార్టీల మధ్య ఓటర్ల ప్రాధాన్యతలో మార్పుకు సూచిక, తరచుగా రెండు పార్టీల వ్యవస్థలో ప్రధాన పార్టీల మధ్య. మొత్తం ఓటర్ల కోసం,ఇచ్చిన ఎన్నికల జిల్లా లేదా నిర్దిష్ట జనాభా కోసం స్వింగ్‌ని లెక్కించవచ్చు. కాలానుగుణంగా ఓటరు మద్దతులో మార్పును విశ్లేషించడానికి లేదా నియోజకవర్గ ఆధారిత వ్యవస్థలలో ఎన్నికల ఫలితాలను అంచనా వేయడానికి ఒక సాధనంగా స్వింగ్ ప్రత్యేకంగా ఉపయోగపడుతుంది. (రాజకీయ) అభిప్రాయ సేకరణల ద్వారా వెల్లడైన ఓటరు ఉద్దేశాలలో మార్పును విశ్లేషించేటప్పుడు లేదా విభిన్న నమూనాలు,చాలా భిన్నమైన స్వింగ్‌లపై ఆధారపడే పోల్‌లను సంక్షిప్తంగా పోల్చడానికి స్వింగ్ ఉపయోగపడుతుంది అందువల్ల అదనపు ఫలితాలను అంచనా వేస్తుంది.

## గణన

ఫలానా ఎన్నికలలో వచ్చిన ఓట్లశాతాన్ని, మునుపటి ఎన్నికల్లో అదే పార్టీ లేదా అభ్యర్థికి చెందిన ఓట్లశాతాన్ని పోల్చడం ద్వారా స్వింగ్ లెక్కించబడింది.

### ఒక పార్టీ స్వింగ్

వన్-పార్టీ స్వింగ్ (శాతం పాయింట్లలో) = ప్రస్తుత ఎన్నికల్లో ఓట్ల శాతం - మునుపటి ఎన్నికల్లో ఓట్ల శాతం

ఉదాహరణకు, ఒక పార్టీ గత ఎన్నికల్లో 41% ఓట్లను కలిగి ఉంటే, ప్రస్తుత ఎన్నికల్లో 51% ఓట్లను కలిగి ఉంటే, స్వింగ్ వారికి అనుకూలంగా 10 శాతం పాయింట్లు. దీన్ని +10 పాయింట్లుగా నివేదించవచ్చు.

### రెండు పార్టీల ఊపు

రెండు-పార్టీ స్వింగ్ ప్రతిపక్షం ఒక-పార్టీ స్వింగ్‌ల మొత్తాన్ని తీసుకొని, ఆపై రెండుతో భాగించటండం ద్వారా లెక్కించబడింది.

ఆస్ట్రేలియా, యునైటెడ్ కింగ్‌డమ్‌తో సహా అనేక జాతీయ రాష్ట్రాల మీడియాలో,స్వింగ్ సాధారణంగా రెండు పార్టీల పరంగా వ్యక్తీకరించబడింది. చాలా ప్రభుత్వాలు ఇప్పటికే ఉన్న రెండు-పార్టీల వ్యవస్థ నుండి వచ్చిన చోట ఈ అభ్యాసం చాలా ఉపయోగకరంగా ఉంటుంది. గతంలోని వివిధ స్థాయిల మద్దతుతో వేర్వేరు స్థానాలు ఉన్న నియోజకవర్గ ఆధారిత వ్యవస్థలలో ఎన్నికల ఫలితాలను అంచనా వేయడానికి కొన్నిసార్లు ఉపయోగించబడింది.

ఒక ఊహలో ఎక్స్‌ట్రాపోలేటెడ్ జాతీయ గణనలు ఉన్నాయి. పోల్‌లో లేదా స్థల ఫలితాలలో చూపిన విధంగా అన్ని జిల్లాలు ఒకే స్వింగ్ ను అనుభవిస్తాయి.ఈ స్వింగ్ ప్రయోజనం, ఒక పార్టీకి మద్దతు కోల్పోవడం అనేది చాలా సందర్భాలలో మరొకదానికి మద్దతుగా చిన్న లేదా పెద్ద లాభంతో కూడి ఉంటుంది. అయితే రెండు గణాంకాలు సగటున ఒకటిగా ఉంటాయి. రెండు ఊహలను ఉపయోగించడం వలన విశ్లేషకుడు ఎన్నికల లోలకాన్ని గణించడానికి అనుమతిస్తుంది. నిర్దిష్ట స్వింగ్ ఇచ్చినప్పుడు ఎన్ని లేదా ఏ సీట్లు చేతులు మారతాయో, ఏ పరిమాణంలో ఏకరీతి స్వింగ్, ప్రభుత్వ మార్పును తీసుకురావటానికి అంచనా వేయడానికి ఉపయోగపడుతుంది.

## మూలాలు
# పరిశ్రమ

GDP composition of sector and labour force by occupation. The green, red, and blue components of the colours of the countries represent the percentages for the agriculture, industry, and services sectors, respectively.
**పరిశ్రమ** (Industry) అనగా దేశంలో లభ్యమౌతున్న ముడి సరుకులను ఉత్పత్తి ప్రక్రియలో ఉపయోగించి ఉత్పాదక, వినియోగ వస్తువులుగా తయారుచేసే ప్రదేశం. ఈ ప్రక్రియనే పారిశ్రామికీకరణ (Industrialization) అంటారు. పారిశ్రామికీకరణ వల్ల ప్రజల తలసరి ఆదాయం, వినియోగ వ్యయం, మానవ వనరులు అభివృద్ధి చెందుతాయి.

## వర్గీకరణ

పరిశ్రమలను ఉత్పత్తి, యాజమాన్యం, పెట్టుబడి ఆధారంగా పలు రకాలుగా విభజించవచ్చు.

### ఉత్పత్తి

మౌలిక పరిశ్రమలు
వ్యవసాయానికి, పరిశ్రమలకు, నిర్మాణానికి అవసరమైన ఉత్పత్తులను తయారుచేసే పరిశ్రమలు. ఉదాహరణకు ఇనుము-ఉక్కు, సిమెంటు పరిశ్రమ, విద్యుచ్ఛక్తి మొదలైనవి.

ఉత్పాదక పర్రిశ్రమలు
వ్యవసాయ రంగానికి, పరిశ్రమలకు, అవసరమైన యంత్ర పరికరాలను, సామాగ్రిని తయారు చేసే పరిశ్రమలను ఉత్పాదక పరిశ్రమలంటారు. ఉదాహరణకు ఇంజనీరింగ్ వస్తువులు, విద్యుదుత్పత్తి పరికరాలు, ఆటోమొబైల్ పరిశ్రమలు

మధ్య తరహా పరిశ్రమలు
వినియోగ వస్తు సేవల తయారీలో ఉపయోగించే వస్తువులను తయారుచేసే పరిశ్రమలు. ఉదాహరణ: పెట్రోలియం ఉత్పత్తులు, ప్లాస్టిక్ వస్తువులు

వినియోగ పరిశ్రమలు
అంతిమ ఉపయోగంలో వినియోగించే వస్తువులను తయారు చేసే పరిశ్రమలు. ఉదాహరణ: టీవీలు, రేడియోలు, ఔషధాలు మొదలైనవి.

### యాజమాన్యము

ప్రభుత్వ రంగ పరిశ్రమలు
పరిశ్రమల యాజమాన్యం, నిర్వహణ, నియంత్రణ, ప్రభుత్వ ఆధీనంలో ఉంటే వాటిని ప్రభుత్వ రంగ పరిశ్రమలు అంటారు. ఉదాహరణకు రైల్వేలు, తంతి తపాలా మొదలైనవి.

ప్రైవేటు రంగ పరిశ్రమలు
సహకార రంగ పరిశ్రమలు
### పెట్టుబడి

భారీ, మధ్య, చిన్న తరహా, లఘు, కుటీర పరిశ్రమలు